**โรคหูดับ (โรค**[**ติดเชื้อ**](http://haamor.com/th/%E0%B9%82%E0%B8%A3%E0%B8%84%E0%B8%95%E0%B8%B4%E0%B8%94%E0%B9%80%E0%B8%8A%E0%B8%B7%E0%B9%89%E0%B8%AD)**สเตรฟโตคอกคัสซูอิส)**



เนื่องจากขณะนี้ เกิดโรคหูดับในหลายอำเภอของหวัดพิจิตร ตั้งแต่เดือนเมษายน ถึงกันยายน 2558

พบผู้ป่วยทั้งหมด 11 ราย เสียชีวิต 1 ราย (อำเภอเมือง) ผู้ป่วยส่วนใหญ่อายุ 30 ปีขึ้นไป

พบมากในเพศชาย ประกอบอาชีพรับจ้างและเกษตรกรรม เป็นผู้ที่มีร่างกายอ่อนแอ

เช่น ผู้ติดสุราเรื้อรัง ผู้ป่วย[โรค](http://haamor.com/th/%E0%B9%82%E0%B8%A3%E0%B8%84-%E0%B8%AD%E0%B8%B2%E0%B8%81%E0%B8%B2%E0%B8%A3-%E0%B8%A0%E0%B8%B2%E0%B8%A7%E0%B8%B0)[เบาหวาน](http://haamor.com/knowledge/%E0%B8%A7%E0%B8%B4%E0%B8%81%E0%B8%B4%E0%B9%82%E0%B8%A3%E0%B8%84/article/%E0%B9%80%E0%B8%9A%E0%B8%B2%E0%B8%AB%E0%B8%A7%E0%B8%B2%E0%B8%99) ผู้ป่วยโรค[มะเร็ง](http://haamor.com/knowledge/%E0%B8%A7%E0%B8%B4%E0%B8%81%E0%B8%B4%E0%B9%82%E0%B8%A3%E0%B8%84/article/%E0%B8%A1%E0%B8%B0%E0%B9%80%E0%B8%A3%E0%B9%87%E0%B8%87) โรคหัวใจฯ

**โรคหูดับเกิดจากอะไร?**

**โรคหูดับ** เกิดจากเชื้อแบคทีเรียที่ฝังตัวอยู่ในต่อมทอนซิลหมู เมื่อใดที่หมูร่างกายอ่อนแอ

เครียดหรือป่วย แบคทีเรียตัวนี้ก็จะเพิ่มจำนวนทำให้หมูป่วยและตายได้ในที่สุด

เชื้อโรคหูดับเข้าสู่ร่างกายได้ 2 ทาง คือ

1) เชื้อโรคเข้าทาง[บาดแผล](http://haamor.com/th/%E0%B8%9A%E0%B8%B2%E0%B8%94%E0%B9%81%E0%B8%9C%E0%B8%A5%E0%B9%81%E0%B8%A5%E0%B8%B0%E0%B8%81%E0%B8%B2%E0%B8%A3%E0%B8%9B%E0%B8%90%E0%B8%A1%E0%B8%9E%E0%B8%A2%E0%B8%B2%E0%B8%9A%E0%B8%B2%E0%B8%A5)[ตา](http://haamor.com/th/%E0%B8%95%E0%B8%B2/)มร่างกาย หรือเข้าทางเยื่อบุ[ตา](http://haamor.com/th/%E0%B8%95%E0%B8%B2/) มักพบในอาชีพเลี้ยงหมู ชำแหละหมู ผู้ขายหมู

2) เชื้อโรคเข้าสู่ร่างกายโดยการกิน เนื้อหมู/อวัยวะหมู/เลือดหมู ดิบหรือสุกๆดิบๆ เช่น ลาบหมู ลู่ จิ้มจุ่ม หมูกะทะ

**โรคหูดับมีอาการอย่างไร?**

เชื้อโรคเมื่อเข้าสู่ร่างกาย ใช้เวลาไม่กี่ชั่วโมงถึง 3 วั จะแสดงอาการ ไข้สูง ปวดศรีษะ [เวียนศีรษะ](http://haamor.com/knowledge/%E0%B8%AA%E0%B8%B8%E0%B8%82%E0%B8%A0%E0%B8%B2%E0%B8%9E%E0%B8%97%E0%B8%B1%E0%B9%88%E0%B8%A7%E0%B9%84%E0%B8%9B/article/%E0%B9%80%E0%B8%A7%E0%B8%B5%E0%B8%A2%E0%B8%99%E0%B8%A8%E0%B8%B5%E0%B8%A3%E0%B8%A9%E0%B8%B0/) ทรงตัวไม่ได้

คอแข็ง อาเจียน กลัวแสง สับสน ท้องเสีย ปวดเมื่อยกล้ามเนื้อ ผู้ป่วยจะสูญเสียการได้ยิน จนถึงขั้นหูหนวกถาวร

**ควรไปสถานบริการสาธารณสุขเมื่อไร**  
 ควรไปทันทีที่รู้ว่ามี[อาการ](http://haamor.com/th/%E0%B9%82%E0%B8%A3%E0%B8%84-%E0%B8%AD%E0%B8%B2%E0%B8%81%E0%B8%B2%E0%B8%A3-%E0%B8%A0%E0%B8%B2%E0%B8%A7%E0%B8%B0)ป่วยหรือสงสัย**โดยเฉพาะเมื่อมีประวัติสัมผัสหมู หรือกินหมู(เนื้อ อวัยวะ เลือด) ดิบ หรือสุกๆดิบๆ (ต้องแจ้งให้เจ้าหน้าที่ทราบด้วย)** เพราะจะทำให้การรักษาได้ถูกต้อง ถ้ามารับการรักษาช้า อาจมีอาการ คอแข็งเกร็ง หรือหมดสติ จาก[เยื่อหุ้มสมองอักเสบ](http://haamor.com/knowledge/%E0%B8%AA%E0%B8%B8%E0%B8%82%E0%B8%A0%E0%B8%B2%E0%B8%9E%E0%B9%80%E0%B8%94%E0%B9%87%E0%B8%81/article/%E0%B9%80%E0%B8%A2%E0%B8%B7%E0%B9%88%E0%B8%AD%E0%B8%AB%E0%B8%B8%E0%B9%89%E0%B8%A1%E0%B8%AA%E0%B8%A1%E0%B8%AD%E0%B8%87%E0%B8%AD%E0%B8%B1%E0%B8%81%E0%B9%80%E0%B8%AA%E0%B8%9A) หรือ[สมองอักเสบ](http://haamor.com/knowledge/%E0%B8%AA%E0%B8%B8%E0%B8%82%E0%B8%A0%E0%B8%B2%E0%B8%9E%E0%B9%80%E0%B8%94%E0%B9%87%E0%B8%81/article/%E0%B8%AA%E0%B8%A1%E0%B8%AD%E0%B8%87%E0%B8%AD%E0%B8%B1%E0%B8%81%E0%B9%80%E0%B8%AA%E0%B8%9A) จนทำให้เสียชีวิตได้

**เมื่อหูดับแล้วจะดูแลตัวเองอย่างไร**

เมื่อป่วย ต้องได้รับการรักษา อย่างรวดเร็ว และถูกต้องซึ่งจะช่วยลดโอกาสเกิด[หูดับ](http://haamor.com/th/%E0%B8%AB%E0%B8%B9%E0%B8%AB%E0%B8%99%E0%B8%A7%E0%B8%81)ได้

แต่เมื่อเกิดอาการหูดับแล้ว ไม่สามารถที่จะรักษาให้หูกลับมาได้ยินเหมือนเดิม



**การป้องกันโรคหูดับทำได้โดย**

**1.** **ผู้บริโภค** การป้องกันโรคที่สำคัญ โดยการกินเนื้อหมู/อวัยวะ/เลือด **สุก**เท่านั้น

**2.** **ผู้ขายหมู** ควรเลือกจำหน่ายเนื้อหมูที่ผ่านการตรวจสอบมาตรฐานจากโรงฆ่าสัตว์

หากผู้ขายหมู มีแผลต้องระมัดระวังเชื้อเข้าสู่ร่างกายทางบาดแผล ควรสวมรองเท้าบู๊ต สวมถุงมือ สวมเสื้อผ้าที่รัดกุมระหว่างการทำงานที่เกี่ยวข้องกับหมูทุกขั้นตอน และทำความสะอาดร่างกายให้**สะอาด**หลังการสัมผัส

*\*\*\*หากมีข้อสงสัยสอบถามได้ที่ สำนักงานสาธารณสุขจังหวัดพิจิตร หรือสถานบริการสาธารณสุขใกล้บ้าน \*\*\**

**โรคอาหารเป็นพิษ**

เนื่องจากขณะนี้ เกิดโรคอาหารเป็นพิษในนักเรียนอำเภอสากเหล็ก จังหวัดพิจิตร พบผู้ป่วยทั้งหมด 37 ราย มารับการรักษาในเวลาเดียวกัน ด้วยอาการถ่ายเหลว ปวดท้อง คลื่นไส้อาเจียน ซึ่งขณะนี้สำนักงานสาธารณสุขจังหวัดพิจิตร อยู่ระหว่างการดำเนินการสอบสวน ควบคุมการระบาดของโรค และหาสาเหตุ ปัจจัยที่ทำให้เกิดโรคเพื่อเป็นการป้องกันไม่ให้พบผู้ป่วยเพิ่มขึ้น

โรคอาหารเป็นพิษเป็นอาการป่วยจากการรับประทานอาหาร หรือน้ำที่มีการปนเปื้อนของเชื้อโรค ตัวอ่อนของพยาธิ หรือสารพิษที่พบได้ตามพืชและสัตว์ มักพบในอาหารที่ปรุงสุกๆ ดิบๆ จากเนื้อสัตว์ ไข่ นม ที่ปนเปื้อนเชื้อ รวมทั้งอาหารค้างมื้อและไม่ได้แช่เย็น

**อาการของโรค**

จะเกิดหลังจากที่รับประทานอาหารหรือน้ำที่ปนเปื้อนเชื้อโรคเข้าไปแล้ว 1 ชั่วโมง ถึง 8 วัน ส่วนใหญ่จะพบในหมู่คนที่มีการรับประทานอาหารร่วมกัน และมีอาการพร้อมกัน แต่จะมีอาการมากหรือน้อยนั้นขึ้นอยู่กับปริมาณเชื้อหรือสารพิษที่รับเข้าไป

**อาการสำคัญที่พบ**

ถ่ายอุจจาระเป็นน้ำ ถ่ายเหลวเป็นน้ำเกิน 3 ครั้ง/ วัน ปวดท้อง

คลื่นไส้ อาเจียน มีไข้ นอกจากนี้จะมีอาการปวดหัว ปวดเมื่อยตามร่างกาย

หากมีอาการถ่ายบ่อยจะทำให้ร่างกายมีอาการขาดน้ำและเกลือแร่ได้

สำหรับโรคอาหารเป็นพิษที่เกิดจากสารเคมี พืชและสัตว์ที่มีพิษบางชนิด จะมีผลต่อระบบประสาท เช่น ตัวชา ตาตัวเหลือง หมดสติ รุนแรงถึงขั้นตายได้ โดยเฉพาะทารก เด็ก และผู้สูงอายุ

**การรักษา**

มักจะรักษาตามอาการนั้นๆ ผู้ป่วยควรดื่มน้ำ หรืออาหารเหลวย่อยง่าย หากอาเจียนมากรับประทานอาหารไม่ได้ ถ่ายเป็นมูกเลือด ถ่ายเป็นน้ำ และมีไข้ ควรนำส่งสถานบริการสาธารณสุขใกล้บ้าน

**การป้องกัน**

เลือกอาหารที่สะอาด ปรุงสุก และ ข้อปฏิบัติที่สำคัญ “กินร้อน ช้อนกลาง ล้างมือ”



*\*\*\*หากมีข้อสงสัยสอบถามได้ที่ สำนักงานสาธารณสุขจังหวัดพิจิตร หรือสถานบริการสาธารณสุขใกล้บ้าน \*\*\**